**11. Zmena zamestnávateľa**

V prípade, ak cudzinec s udeleným prechodným pobytom na účel zamestnania má záujem zmeniť zamestnávateľa počas udeleného prechodného pobytu, túto zmenu musí nahlásiť nový zamestnávateľ na príslušný Úrad práce, sociálnych vecí a rodiny. Ak Úrad práce, sociálnych vecí a rodiny súhlasí so zmenou zamestnávateľa, vydá potvrdenie o možnosti obsadenia voľného pracovného miesta a zašle ho na príslušné oddelenie cudzineckej polície PZ.